ভাসমান বাগান

Iem Tithseiha

কঙ্কিয়ার বয়স ১২। তার মা নেই। সে তার বাবা এবং ভাইয়ের সঙ্গে টনল স্যাপ হ্রদের ওপর বাস করে। সবকিছু পানির ওপর ভাসে: স্কুল, স্বাস্থ্য কেন্দ্র, প্যাগোডা, বাগান ইত্যাদি।

কঙ্কিয়ার বাবা মাছ ধরায় ওস্তাদ। তার ভাই নৌকা বাওয়ায় দক্ষ। প্রতিদিন সকালে তার বাবা ও ভাই মাছ ধরতে যায়। কঙ্কিয়া বাড়িতে থেকে বাগানের যত্ন নেয়।

কঙ্কিয়া প্রায়ই তার বাবা ও ভাইকে বলে তাকে মাছ ধরতে সঙ্গে নিয়ে যেতে। “আমিও মাছ ধরবো।” তার বাবা বলে: “না! মাছ ধরা কঠিন কাজ। তোমার উচিত বাড়িতে থেকে বাগানে পানি দেওয়া। আমি তোমার ফলানো পেঁপে খেতে চাই।” তার ভাই বলে, “বোন, তোমার এখানেই থাকা উচিত যাতে তুমি আমার জন্য টমেটো ফলাতে পারো।”

বর্ষাকাল এসে গেছে। প্রায় প্রতিদিন বৃষ্টি পড়ে। হ্রদে পানি উপচে পড়ে।

একদিন, কঙ্কিয়ার বাবা ও ভাই মাছ ধরতে বের হয়। হঠাৎ কঙ্কিয়া জোরে চিৎকার করে ওঠে। “আমার বাগান কোথায়?” সে বাড়ির চারদিকে ছোটাছুটি করে, কিন্তু বাগানটি কোথাও নেই। সে অনেক দূরে তাকায় এবং বাগানটি তার চোখে পড়ে।

কঙ্কিয়া ঠিক করে, সে নৌকা বেয়ে বাগানের কাছে যাবে। সে তার বাগানের কাছে যাওয়ার চেষ্টা করে, কিন্তু সেটি দ্রুত ভেসে আরো দূরে চলে যায়। “হে বাগান আমার! দয়া করে আমার জন্য দাঁড়াও।” সে আরো জোরে নৌকা বাইতে থাকে।

হ্রদের মাঝখানে বড় বড় ঢেউ। তার নৌকা ডানেবামে দুলতে থাকে। কঙ্কিয়ার নৌকায় পানি উঠে যায়। সে নৌকা থেকে দ্রুত পানি ফেলে এবং নৌকা বাইতে থাকে। আবহাওয়া গরম হয়ে ওঠে, এবং কঙ্কিয়া ক্লান্ত বোধ করে। বাগান থামে না, এটি ভেসে ভেসে কেবলই দূরে যেতে থাকে।

একটু পর, বাগান থামে। কঙ্কিয়া খুশি হয়ে দ্রুত নৌকা বাইতে থাকে। বাগানের কাছে এসে সে নৌকাটিকে একটি বাঁশের লাঠির সঙ্গে বাঁধে। তারপর, সে লাফ দিয়ে বাগানে ওঠে। হঠাৎ বাগানটি তাকে নিয়ে ছুটতে শুরু করে।

কঙ্কিয়া ভাবে: “হচ্ছেটা কী?” সে গভীরভাবে দম দেয় এবং পানিতে লাফিয়ে পড়ে। সে ডানেবামে তাকায় এবং একটি বিশাল মাছের দাড়ি দেখতে পায়।

সেই মাছের দাড়ি তার বাগান টেনে নিয়ে যাচ্ছে। “ওহ তাহলে এই মাছ বাগান চুরি করে নিয়ে যাচ্ছে!” কঙ্কিয়া ভাবে। কঙ্কিয়া বিশাল মাছের দাড়ির পিছনে পিছনে সাঁতরায়, কিন্তু সেটি দ্রুত সামনে চলে যায়। একটু পর, সেটি থামে।

কঙ্কিয়া হঠাৎ ওপরে আওয়াজ শুনতে পায়। সে ওপরের দিকে তাকায় এবং দেখে একদল বানর। “ওহ! এখন বুঝতে পারছি। বিশাল মাছ আমার বাগান নিয়ে যাছে এই বানরদের জন্য।” বিশাল মাছটি মুখ হা করে পানি ছিটায় এবং বলে যে তার ধারণা ঠিক।

কঙ্কিয়া চটপট জিজ্ঞেস করে: “তুমি কি ওদের বিশাল বনের কাছে নিয়ে যেতে চাও?” বিশাল মাছটি আবার মুখ হা করে পানি ছিটায়। বানরের দল বাগানের দিকে ছুটে এসে। কঙ্কিয়া চিৎকার করে বলে, “আমার পেঁপে ও টমেটো খেয়ো না!” কিন্তু বানরেরা তার কথা শোনে না। তারা খুব ক্ষুধার্ত, এবং তারা সব ফল খেয়ে ফেলে।

যখন তারা তীরে বিশাল বনের কাছে আসে, বানরগুলো লাফিয়ে গাছের ডালে ওঠে। তারা গাছ থেকে ভালো ভালো ফল ছিঁড়ে বাগানে ফেলে। কঙ্কিয়া খুব খুশি হয়।

কঙ্কিয়াকে বাড়ি ফিরতে দেখে তার বাবা ও ভাই খুব আনন্দিত।

কঙ্কিয়া তার বাবা ও ভাইকে আবার বলে: “আমাকে কি তোমাদের সঙ্গে মাছ ধরতে নিয়ে যাবে?” তার ভাই হাসে এবং বাবাকে বলে: “বাবা! কঙ্কিয়া হ্রদে নৌকা বাইতে পারে। সে একজন দক্ষ মাঝি।” বাবা বলেন, “একজন সাহসী মেয়ে যে-কোনো কিছু করতে পারে।”

Brought to you by

Let's Read! is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story សួនបណ្តែតទឹក, author: Iem Tithseiha . illustrator: Nan Sang. Published by The Asia Foundation, https://letsreadasia.org/ © The Asia Foundation. Released under CC BY-NC 4.0.

This work is a modified version of the original story. © The Asia Foundation, 2018. Some rights reserved. Released under CC BY-NC 4.0.

For full terms of use and attribution, http://creativecommons.org/licenses/by-nc/4.0/